- Hindi News
- National
- परिवार शोक जताने गया था, ताले तोड़ भतीजे ने ही चुराए जेवरात, पुलिस ने किया गिरफ्तार
परिवार शोक जताने गया था, ताले तोड़ भतीजे ने ही चुराए जेवरात, पुलिस ने किया गिरफ्तार
पुलिसथाना क्षेत्र के कालवा बड़ा गांव में एक सूने मकान के ताले तोड़कर सोने-चांदी के गहने चोरी होने के मामले में पुलिस ने वारदात के शिकार हुए परिवार के ही एक युवक को गिरफ्तार किया है। उससे चोरी का माल भी बरामद कर लिया है। इस बारे में प्रार्थी प्रवीण पुत्र लक्ष्मणराम जाट निवासी बोखण्डिया बेरा की ढाणी गांव कालवा बड़ा ने पुलिस में बुधवार देर रात में प्राथमिकी दर्ज करवाई थी। उसने रिपोर्ट में बताया था कि रिश्तेदार की मौत होने पर वह अपने परिवार के सदस्यों के साथ गमी में शामिल होने के लिए घर के ताले लगाकर बुधवार को गांव से बाहर गया हुआ था। शाम को वापस आया तो घर के ताले टूटे हुए थे एवं कमरे में सामान बिखरा पड़ा था। अटैची अलमारी में रखे सोने चांदी के जेवर गायब थे। जिनकी कीमत एक लाख रुपए से अधिक थी। इस मामले में एएसआई बलबीर मीणा ने तफ्तीश करते हुए परिवार के सदस्यों से पूछताछ की। उन्हें प्रार्थी के भतीजे रमेश पुत्र अशोक कुमार जाट पर शक हुआ। घटना के बाद से वह घर से गायब था। जिससे शक और गहरा गया। पुलिस ने गुरुवार रात को कालवा से ही युवक रमेश को पकड़ लिया एवं उससे पूछताछ की। सख्ताई बरतने पर उसने चोरी करना कबूल कर लिया। बाद में उसकी निशानदेही पर पुलिस ने चोरी के गहने बरामद कर लिए। पुलिस ने आरोपी रमेश को गिरफ्तार कर लिया है।
11वींपास आरोपी, होटल पर काम करता है
प्रार्थीप्रवीण जाट अपने परिवार के लोगों के साथ शोक व्यक्त करने गए हुए थे। उसका भाई अशोक उसके परिवार के सदस्य भी उसके साथ ही गए हुए थे। पीछे अशोक का पुत्र रमेश ही अकेला था। वह 11 वीं कक्षा तक पढ़ा है तथा इन दिनों होटल पर काम कर रहा था। उसे घर पर छोड़कर जाने के बावजूद वह वहां से गायब मिला। इस पर पुलिस काे रमेश पर शक हो गया। बाद में पुलिस द्वारा उसे पकड़कर गहने बरामद कर लिए जाने पर परिवार के लोग भी दंग रह गए।
आरोपी रमेश
tgl_Latn sot_Latn hin_Deva hin_Deva hin_Deva hin_Deva hin_Deva mar_Deva